په پاکستان کې ٦ عیسویان وژل شوي
د پاکستان چارواکي وايي د پنجاب په ایالات کې شپږ عیسویان چې څلور یې ښځې دي، له مسلمانانو سره په جگړو کې وژل شوي دي او په کراچي کې یوه ود
د پاکستان د اقلیتونو د چارو وزیر، شهباز بهټي وویل، یوې ډلې راډیکال مسلمانانو د گجران په ښار کې وروسته له هغه د د عیسویانو کورونه ور وسوزل چې پر دوی یې تور ولگاوه چې د اسلام مقدس کتاب قران شریف ته یې بې احترامي کړې ده. بهټي وویل چې ددغو تورونو د اثبات لپاره کوم ثبوت نه دی موجود. له بلې خوا، پولیس وايي د القاعدې سره د تړلي یوې ډلې غړی یې نیولی دی. راو شاکر د لشکر جنگوي غړی دی او نن اسلام آباد ته نږدې ونیول شوی. پر هغه تور دی چې د تیر کال ماریاټ د هوټل د حملې په شمول په ځینو ځانمرگو بریدونو کې لاس لري. چارواکي وايي، د پاکستان د کراچئ په ښار کې د یوه پنځه منزله ودانۍ د نړېدلو په نتیجه کې لږ تر لږه ١٣ تنه وژل شوي دي. چارواکي وايي، دغه پیښه د جمعې په ورځ ناوخته د لیه مارکیټ په سیمه کې شوه چې گڼه گوڼه پکې ډیر زیاته ده. په پیښه کې اکثره ښځې او ماشومان وژل شوي دي. د ژغورنې عملې نن د شنبې په روځ هم د نړېدلي ودانۍ تر خاورو خځلو لاندې په ژوندي پاتې انسانانو پسې کتل. چارواکي چې د پیښې د علت د معلومولو لپاره تحقیقات کوي وايي، دغه ودانۍ ممکن د موسمي سختو بارانونو له امله کمزورې شوې وه.